שם: אריאל ארד כיתה: ח3 תאריך: 22/2/23

החיים הפשוטים שלי/ אורה קרופיק

פרויקט "ספריה בכיס" מאת הספרייה הלאומית

אז שלום לאלונה ותום. אני אריאל ארד והייתי רוצה לשאול אתכם כמה שאלות. יאללה, בואו נתחיל.

**שאלה 1:**

אז אלונה אני רוצה להתחיל איתך. ראינו שדאגת ועודדת את תום לאורך כל הדרך, מה גרם לך לעשות זאת?

**תשובה:**

"כמו שרובכם יודעים, אח שלי הקטן- דולב, נדרס על ידי מכונית בעוצמה רבה...

כששמעתי שאמא של תום נפטרה זה החזיר אותי לאותו רגע, שהוריי הודיעו לי שהוא נדרס, פשוט הצלחתי להבין את תום בלי צורך במילים. הרגשתי אותו, ידעתי בדיוק איך הוא מרגיש, הזדהתי איתו וזה מה שגרם לי לרצות מאד להיות שם בשבילו".

**שאלה 2:**

את באמת חברה מאד טובה. זכית תום. ואיך את הרגשת כשגילית על כך שאחיך דולב נדרס?

**תשובה:**

"וואו, משהו שאי אפשר להסביר במילים. הרגשתי שחרב עליי עולמי. ידעתי שהוא לא יחזור אבל פשוט הכחשתי את זה. לאבד מישהו שכל כך קרוב אליך ואתה רואה אותו כל יום ופתאום, בבת אחת לאבד אותו לתמיד זה תחושה נוראית שאני לא מאחלת לאף אחד".

**שאלה 3:**

את באמת גיבורה אמיתית. ונעבור אליך תום.

לאורך כל התקופה היית מאד חזק ולא הראת את הרגשות שלך למשפחתך, לא שיתפת אותם באיך אתה מרגיש. והנה אנו רואים שדווקא עם אלונה אתה פורק שעל ליבך. איך אתה מסביר זאת?

**תשובה:**

"שאלה יפה. אני חושב שהיה אפשר לראות שבאמת הייתי סגור עם משפחתי ויש לזה כמה סיבות.

אבא שלי היה כך גם איתנו, הוא לא שיתף, ניסה להראות כאילו כלום לא קרה ושהכל כרגיל ובלילה התפרק לחברים שלו. היה בזה משהו שסגר אותי בפניו וגרם לי לחשוב שאולי גם אני צריך להראות איזשהו חוזק ולא להתפרק בפניו ואולי בכלל. וכמו שהוא פרק לחבריו אני פרקתי לאלונה שהייתה בשבילי באמת לאורך כל הדרך והבינה אותי יותר מכולם. הדבר השני שחסם אותי מלפרוק ולהראות חולשה זה האחים הקטנים שלי. ברגע שיש לך אחים קטנים אתה מרגיש איזושהי אחריות מסוימת והרגשתי שהם צריכים אותי בתור דמות בוגרת וחזקה כמו אמא".

**שאלה 4:**

אתה בהחלט אח מצוין. ואיך הייתה לך החזרה לבית ספר, לשגרה, אחרי כמה ימים קשים מאד בלי מסגרת כמו בית ספר או אימוני הכדורגל?

**תשובה:**

"היה לי מאד קשה. הרגשתי שמרחמים עליי ושלא מתייחסים אליי רגיל.

היה לי מוזר לחזור ולראות את כולם משחקים וממשיכים כרגיל, שאני בלב הרגשתי שבור ומפורק. בכללי לחזור למסגרת כזאת, ופתאום ללמוד רגיל. לא הצלחתי להתרכז בשיעורים רק חשבתי על אמא שלי ועל החיבוק שלה ולא על שום דבר אחר".

**שאלה 5:**

זה בהחלט לא פשוט. ואם כבר מדברים על בית ספר, מה היה העניין הגדול עם המורה למדעים מירה?

**תשובה:**

אלונה: "מתחילת שנה הרגשנו ממנה זלזול. היא תמיד חשדה שמעתיקים ולא האמינה בנו. לי בעיקר הפריע שהיא לא ידעה לפרגן על התשובות שקראנו. זה לא שאני צריכה שהיא תפרגן לי אני לא אוהבת מחמאות אבל לפחות שתגיד את דעתה האמיתית על התשובה ולא סתם להגיד "בסדר". זה מוריד את הביטחון וממש לא נותן מוטיבציה ללמוד ולהשקיע אם מלכתחילה היא לא מאמינה בנו".

תום: "אני מסכים עם אלונה. היא כל הזמן חשדה שאני מעתיק ולא האמינה בי לרגע. היא חיפשה אותי וזלזלה בי, ביכולות שלי ובחוכמה שלי. גרמה לי להרגיש טיפש והשפילה אותי מול כל הכיתה. למזלי יש לי כיתה טובה שתמכה בי כשהיא איימה לכתוב לי הערה, הם קמו ואמרו לה שאם היא כותבת לי אז שתכתוב גם להם, האמת שזה מאד ריגש אותי".

**שאלה 6:**

אתם צודקים, מורים כאלה לא ראויים לתואר ״מורה״.

אני חושבת שהשאלה הזאת תעניין את רוב הצופים בבית, מה קרה בחדר המנהל עם רוני המחנכת, מירה ואיתכם?

**תשובה:**

תום: "לא היה פשוט, אפילו שם היא הכחישה. היא התעקשה שאנחנו עושים דווקא ומפירים את ההוראות שלה. הסברנו את התפיסה שעומדת מאחורי זה והאמת הרגשתי שהמנהל מאמין לנו".

אלונה: "הרבה מאד אמוציות עלו שם, היא צעקה גם בחדר המנהל. היו מצבים שממש פחדתי לדבר ומי שהצליח להמם אותה היה דווקא תום. הוא כל הזמן אמר לה שלא פותרים בעיות בצעקות למרות שזה לא ממש עבד…

אבל יצא גם טוב מהשיחה, מירה קיבלה הזהרה ובסופו של דבר זה הוביל לפיטורין".

**שאלה 7:**

אני בטוחה שהיה לא פשוט אבל נשמע שעמדתם מולה בגבורה והצלחתם להחזיר את הצדק מה שנקרא. תום, הייתי רוצה לדעת מה גרם לך לשנות את הראיה שלך כלפי השכן המבוגר של ארבל?

**תשובה:**

"אני חושב שבהתחלה היה לי קשה שהוא מדבר אלינו ככה וצועק עלינו. הרגע בו איבדתי את העשתונות היה כשהוא דיבר על אמא שלי ושאל אם היא יודעת שאני ככה מדבר. זה פשוט הציף בי הכל והייתי פגוע.

אך ברגע שראיתי אותו בבית הקברות, יושב שם ובוכה, משהו בי השתנה. הזדהתי איתו ופשוט הבנתי אותו, כמו שאלונה הבינה אותי. יכולתי להכיל את הצעקות שלו כי הבנתי מאיפה זה נובע".

**שאלה 8:**

מרגש. ראינו שהיה לך מאד קשה כשתמר הייתה חולה והיית מאד לחוץ. למה קיבלת קשה כל כך שתמר חלתה?

**תשובה:**

"אני מרגיש שזה נבע מסוג של חרדה. כשתמר הייתה חולה היא הייתה מאד חיוורת, היא הזכירה לי את אמא שלי כשהיא שכבה בספה חיוורת בימיה האחרונים. ידעתי שלא יקרה שום דבר לתמר אך הפחד הזה לאבד עוד מישהו והמחשבה שאולי גם לה זה יקרה, הדהדה לי בראש ולא עזבה אותי".

**שאלה 9:**

ללא ספק זאת טראומה לכל החיים אבל אתה תעבור את זה, תאמין לי.

אלונה הייתי רוצה לשאול אותך, ראינו לאורך כל התקופה שהיה עניין עם פתקים שהיית שמה לתום בקלמר או מתחת לכרית.

הייתה איזושהי סיבה שכתבת לו פתקים ולא אמרת לו את זה פנים מול פנים?

**תשובה:**

"אני תמיד האמנתי בכתיבה ובמשפט ״דמעות הן מילים שצריכות להכתב״. הדרך שהכי הצלחתי להביע את עצמי כשאחי הקטן נדרס היא לכתוב, וזה באמת עזר לי. רציתי להראות לתום שגם אם היה כתוב משפט אחד על הפתק הוא היה משמעותי ועוצמתי. המשפטים שכתבתי בפתקים לתום הם משפטים שאני מאמינה בהם ואני יודעת שהם נכונים ומעודדים. ידעתי שתום יקח את זה יותר ברצינות כשזה יהיה כתוב ולא כשאני אגיד לו משפט מהסוג הזה פנים מול פנים".

**שאלה 10:**

רואים בהחלט שהמשפטים שלך עזרו לו. השאלה האחרונה שלי היא שאלה שכולם רוצים לדעת.

אתם חושבים שהחברות שלכם אמיתית?

**תשובה:**

תום: "אני חושב שאין מה להסביר במילים פשוט ראו את זה. הכל קרה באופן טבעי, התחברנו לא בדרך מאד קלה אך מהר מאד הצלחתי להבין מי זאת אלונה, מישהי שבאמת הייתה לצידי לאורך כל הדרך ולא מתוך רחמים, אלא מתוך הבנה והזדהות ואני חושב שהחברות שלנו הכי אמיתית שיש. גם כשהיה לנו את הריב השטותי הזה ידענו להתגבר ואם לא היינו אוהבים אחד את השני ויקרים אחד לשני היינו ממשיכים לריב".

אלונה:

"אני מסכימה עם תום. בהתחלה אני הייתי זאת שאפשר להגיד נטפלת אליו והוא קצת לא הבין, אבל בהמשך הוא הכיר מי אני באמת ולא סתם הילדה שטובה בכדורגל. כשאני תמכתי בו עשיתי את זה מכל הלב ופשוט היה בינינו קליק שאי אפשר לתאר במילים".

מראיינת:

אתם באמת מקסימים. תמשיכו לתמוך אחד בשני זה חשוב. היה לי העונג לראיין אתכם.